Blaze7451/Wiki-th-20250601 huggingface dataset:
วิกิพีเดียภาษาสโลวัก

วิกิพีเดียภาษาสโลวัก (Slovenská Wikipédia) เป็นสารานุกรมวิกิพีเดียที่จัดทำขึ้นในภาษาสโลวัก สร้างขึ้นก่อนวันที่ 23 กันยายน พ.ศ. 2546 แต่เริ่มให้บริการในฤดูร้อน พ.ศ. 2547 วิกิพีเดียภาษานี้ผ่านเป้าหมาย 15,000 บทความในกันยายน พ.ศ. 2548 กับ 50,000 บทความในสิงหาคม พ.ศ. 2549 และ 100,000 บทความในสิงหาคม พ.ศ. 2551 จากนั้นจึงผ่านเป้าหมายที่มากกว่า 170,000 บทความในวันที่ 28 มีนาคม พ.ศ. 2555 และถึง 200,000 บทความในวันที่ 5 กุมภาพันธ์ พ.ศ. 2558

**ภาพ**

**ดูเพิ่ม**
 วิกิพีเดียภาษาเช็ก

**อ้างอิง**

**แหล่งข้อมูลอื่น**
 sk วิกิพีเดียภาษาสโลวัก- sk  วิกิพีเดียภาษาสโลวัก รุ่นโทรศัพท์ (หนัาหลักยังไม่ปรับปรุง)
สโลวัก
อำเภอเนินขาม

เนินขาม เป็นอำเภอหนึ่งของจังหวัดชัยนาท

**ที่ตั้งและอาณาเขต**
อำเภอเนินขามตั้งอยู่ทางทิศตะวันตกเฉียงใต้สุดของจังหวัด มีอาณาเขตติดต่อกับเขตการปกครองข้างเคียง ดังต่อไปนี้- ทิศเหนือ ติดต่อกับอำเภอหนองมะโมงและอำเภอหันคา- ทิศตะวันออก ติดต่อกับอำเภอหันคา- ทิศใต้ ติดต่อกับอำเภอเดิมบางนางบวช (จังหวัดสุพรรณบุรี)- ทิศตะวันตก ติดต่อกับอำเภอบ้านไร่ (จังหวัดอุทัยธานี)

**ประวัติ**
ท้องที่อำเภอเนินขามเดิมเป็นส่วนหนึ่งของอำเภอหันคา ทางราชการได้แบ่งพื้นที่การปกครองออกมาตั้งเป็น กิ่งอำเภอเนินขาม ตามประกาศกระทรวงมหาดไทยเมื่อวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และในวันที่ 24 สิงหาคม พ.ศ. 2550 จึงมีพระราชกฤษฎีกายกฐานะขึ้นเป็น อำเภอเนินขาม โดยให้มีผลบังคับตั้งแต่วันที่ 8 กันยายน ปีเดียวกัน

**การแบ่งเขตการปกครอง**

**การปกครองส่วนภูมิภาค**
อำเภอเนินขามแบ่งพื้นที่การปกครองออกเป็น 3 ตำบล 48 หมู่บ้าน ได้แก่

**การปกครองส่วนท้องถิ่น**
ท้องที่อำเภอเนินขามประกอบด้วยองค์กรปกครองส่วนท้องถิ่น 3 แห่ง ได้แก่- เทศบาลตำบลเนินขาม ครอบคลุมพื้นที่ตำบลเนินขามทั้งตำบล- องค์การบริหารส่วนตำบลกะบกเตี้ย ครอบคลุมพื้นที่ตำบลกะบกเตี้ยทั้งตำบล- องค์การบริหารส่วนตำบลสุขเดือนห้า ครอบคลุมพื้นที่ตำบลสุขเดือนห้าทั้งตำบล

**อ้างอิง**
นิเนขาม
อำเภอหาดสำราญ

หาดสำราญ เป็นอำเภอหนึ่งของจังหวัดตรัง

**ที่ตั้งและอาณาเขต**
อำเภอหาดสำราญตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอกันตังและอำเภอปะเหลียน- ทิศตะวันออก ติดต่อกับอำเภอปะเหลียน- ทิศใต้ ติดต่อกับช่องแคบมะละกา- ทิศตะวันตก ติดต่อกับช่องแคบมะละกา

**ประวัติ**
ท้องที่อำเภอหาดสำราญเดิมเป็นส่วนหนึ่งของตำบลตะเสะ ตำบลปากปรน (ปัจจุบันเปลี่ยนแปลงชื่อเป็นตำบลหาดสำราญ) และตำบลบ้านนา อำเภอปะเหลียน ซึ่งตั้งเป็นตำบลตั้งแต่ พ.ศ. 2450 และตั้งตำบลบ้าหวีขึ้นในวันที่ 30 กันยายน พ.ศ. 2490 โดยแยกบางหมู่บ้านออกมาจากการปกครองของตำบลบ้านนา จึงทำให้บริเวณนี้มีทั้งหมด 3 ตำบล ได้แก่ ตำบลหาดสำราญ ตำบลตะเสะ และตำบลบ้าหวี
ในปี พ.ศ. 2536 ราษฎรในพื้นที่ได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลหาดสำราญ โดยกระทรวงมหาดไทยได้พิจารณาเห็นว่าราษฎรทั้งสามตำบล ได้แก่ ตำบลบ้าหวี ตำบลตะเสะ และตำบลหาดสำราญ เป็นตำบลที่อยู่ไกลท้องที่ทุรกันดาร และห่างไกลจากตัวอำเภอ เจ้าหน้าที่มีโอกาสตรวจเยี่ยมเยือนดูแลทุกข์สุขของราษฎรน้อยมาก เพราะทางคมนาคมไม่สะดวก ซึ่งอาจเป็นการเสียหายในด้านการปกครอง ประกอบกับหมู่บ้านดังกล่าวมีโอกาสที่จะเจริญในอนาคต เพราะราษฎรอาศัยอยู่กันหนาแน่นมาก และมีพื้นที่ทำมาหากินได้ โดยเฉพาะมีทรัพยากรทางธรรมชาติ พอที่จะยกระดับการครองชีพของราษฎรทั้งสามตำบลดังกล่าวนี้ให้ดียิ่งขึ้น จึงแนะนำประชุมชี้แจงร่วมกับทางอำเภอปะเหลียนรายงานต่อกระทรวงมหาดไทย ขอจัดตั้งที่ว่าการกิ่งอำเภอขึ้น และเมื่อวันที่ 31 มีนาคม พ.ศ. 2537 จึงแยกออกมาเป็น กิ่งอำเภอหาดสำราญ โดยมีผลบังคับตั้งแต่วันที่ 30 เมษายน ปีเดียวกัน ที่มาของชื่อมาจากหาดสำราญ ชายหาดที่มีต้นสนหนาแน่นและสามารถมองเห็นเกาะเล็กใหญ่ต่าง ๆ มีลมพัดตลอดวันเหมาะสำหรับเป็นที่ตากอากาศ
ต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอหาดสำราญ โดยมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 10 ของจังหวัดตรัง

**การแบ่งเขตการปกครอง**

**การปกครองส่วนภูมิภาค**
อำเภอหาดสำราญแบ่งพื้นที่การปกครองออกเป็น 3 ตำบล 22 หมู่บ้าน ได้แก่

**การปกครองส่วนท้องถิ่น**
ท้องที่อำเภอหาดสำราญประกอบด้วยองค์กรปกครองส่วนท้องถิ่น 3 แห่ง ได้แก่- องค์การบริหารส่วนตำบลหาดสำราญ ครอบคลุมพื้นที่ตำบลหาดสำราญทั้งตำบล- องค์การบริหารส่วนตำบลบ้าหวี ครอบคลุมพื้นที่ตำบลบ้าหวีทั้งตำบล- องค์การบริหารส่วนตำบลตะเสะ ครอบคลุมพื้นที่ตำบลตะเสะทั้งตำบล

**อ้างอิง**
หาดสำราญ
วิกิพีเดียภาษาสโลวีเนีย

วิกิพีเดียภาษาสโลวีเนีย (Slovenska Wikipedija) เป็นสารานุกรมวิกิพีเดียที่จัดทำขึ้นในภาษาสโลวีเนีย เริ่มสร้างเมื่อวันที่ 26 กุมภาพันธ์ ค.ศ. 2002 ณ เดือน  วิกิพีเดียภาษานี้มีบทความประมาณ  บทความ

**แหล่งข้อมูลอื่น**
 วิกิพีเดียภาษาสโลวีเนีย-  Vse najboljše, Wikipedija! sl. Happy Birthday, Wikipedia!. Radio interview on Val 202 on the occasion of the 10th anniversary of the Slovene Wikipedia. RTV Slovenija. Accessed on 25 February 2012.
สโลวีเนีย
อำเภอเขาชะเมา

เขาชะเมา เป็นอำเภอหนึ่งของจังหวัดระยอง เป็นอำเภอที่ตั้งขึ้นลำดับ 7 ของจังหวัด มีชื่อมาจากอุทยานแห่งชาติเขาชะเมา – เขาวงกต ซึ่งเป็นที่รู้จักอย่างกว้างขวาง ซึ่งมีที่ทำการอุทยานอยู่ในเขตพื้นที่ ต่อมาตั้งขึ้นเป็นกิ่งอำเภอในวันที่ 8 มิถุนายน พ.ศ. 2536  และต่อมาได้ยกฐานะขึ้นเป็นอำเภอในวันที่ 8 กันยายน พ.ศ. 2550 
ไฟล์:Nam Pen, Khao Chamao District, Rayong, Thailand - panoramio.jpg|thumb|275x275px|อุทยานแห่งชาติเขาชะเมา – เขาวง มีที่ทำการอยู่ในเขตตำบลน้ำเป็น อำเภอเขาชะเมา

**ที่ตั้งและอาณาเขต**
อำเภอเขาชะเมามีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอบ่อทอง (จังหวัดชลบุรี)- ทิศตะวันออก ติดต่อกับอำเภอแก่งหางแมว (จังหวัดจันทบุรี)- ทิศใต้ ติดต่อกับอำเภอแกลง- ทิศตะวันตก ติดต่อกับอำเภอแกลงและอำเภอวังจันทร์

**ประวัติ**
เมื่อปี พ.ศ. 2535 ราษฎรในพื้นที่ได้ยื่นเรื่องราวต่อราชการ ร่วมกับกำนัน ผู้ใหญ่บ้าน รวม 4 ตำบล ได้พิจารณาว่าสภาพทางภูมิศาสตร์ ลักษณะความเป็นอยู่ การประกอบอาชีพ แนวโน้มมีความเจริญในอนาคต และความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทย จึงได้ประกาศเขตท้องที่อำเภอแกลงแยกพื้นที่ตำบลน้ำเป็น ตำบลห้วยทับมอญ ตำบลชำฆ้อ และตำบลเขาน้อย ออกมาตั้งเป็น กิ่งอำเภอเขาชะเมา ตามประกาศกระทรวงมหาดไทยเมื่อวันที่ 18 พฤษภาคม พ.ศ. 2536 โดยมีผลบังคับตั้งแต่วันที่ 31 พฤษภาคม ปีเดียวกัน
และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอเขาชะเมา โดยมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 7 ของจังหวัดระยอง

**การแบ่งเขตการปกครอง**

**การปกครองส่วนภูมิภาค**
อำเภอเขาชะเมาแบ่งเขตการปกครองย่อยออกเป็น 4 ตำบล 29 หมู่บ้าน ได้แก่

**การปกครองส่วนท้องถิ่น**
ท้องที่อำเภอเขาชะเมาประกอบด้วยองค์กรปกครองส่วนท้องถิ่น 4 แห่ง ได้แก่- เทศบาลตำบลชำฆ้อ ครอบคลุมพื้นที่ตำบลชำฆ้อทั้งตำบล- องค์การบริหารส่วนตำบลน้ำเป็น ครอบคลุมพื้นที่ตำบลน้ำเป็นทั้งตำบล- องค์การบริหารส่วนตำบลเขาชะเมา ครอบคลุมพื้นที่ตำบลห้วยทับมอญทั้งตำบล (เขตองค์การบริหารส่วนตำบลห้วยทับมอญเดิม)- องค์การบริหารส่วนตำบลเขาน้อย ครอบคลุมพื้นที่ตำบลเขาน้อยทั้งตำบล

**อ้างอิง**

เขาชะเมา
วิกิพีเดียภาษาเซอร์เบีย

วิกิพีเดียภาษาเซอร์เบีย (Википедија на српском језику / Vikipedija na srpskom jeziku) เป็นสารานุกรมวิกิพีเดียที่จัดทำขึ้นในภาษาเซอร์เบีย เริ่มสร้างเมื่อ 16 กุมภาพันธ์ พ.ศ. 2546 ปัจจุบันวิกิพีเดียภาษาเซอร์เบียมีผู้ใช้ลงทะเบียน  บัญชี (มีความเคลื่อนไหว  บัญชี) และมีบทความมากกว่า  บทความ

**โลโก้**

**แหล่งข้อมูลอื่น**
 sr วิกิพีเดียภาษาเซอร์เบีย- sr  วิกิพีเดียภาษาเซอร์เบีย รุ่นโทรศัพท์ (ยังไม่รองรับเต็มที่)
เซอร์เบีย
วิกิพีเดียภาษาเซบัวโน

วิกิพีเดียภาษาเซบัวโน (Wikipedya sa Sinugboanon) เป็นสารานุกรมวิกิพีเดียที่จัดทำขึ้นในภาษาเซบัวโน ปัจจุบันมีบทความ N บทความ ส่วนใหญ่สร้างโดย Lsjbot และมีผู้ใช้ที่มีความเคลื่อนไหว N บัญชี

**ประวัติและการเติบโตของบทความ**
วิกิพีเดียภาษาเซบัวโนเปิดบริการในเดือนมิถุนายน ค.ศ. 2005 ในเดือนมกราคม ค.ศ. 2006 มีการสร้างบทความถึง 1,000 บทความ จากนั้นจึงเพิ่มเป็น 1,400 บทความในเดือนพฤศจิกายน ค.ศ. 2006 ในช่วงปลาย ค.ศ. 2006 ถึง 2007 กลุ่มบอตได้สร้างบทความเกี่ยวกับเทศบาลของฝรั่งเศสถึงหนึ่งหมื่นกว่าบทความ
ในช่วงปลาย ค.ศ. 2012 จำนวนบทความในภาษานี้เพิ่มขึ้นถึงประมาณ 30,000 บทความ ต่อมาในเดือนธันวาคม ค.ศ. 2012 Lsjbot เริ่มต้นสร้างบทความ ทำให้เกิดบทความใหม่เพิ่มขึ้นอย่างมหาศาลใน ค.ศ. 2013 และจากเดือนกุมภาพันธ์ถึงธันวาคม ค.ศ. 2013 จำนวนบทความเพิ่มขึ้นถึง 9 เท่า ในช่วงปลาย ค.ศ. 2015 ประมาณร้อยละ 99 จากบทความ 1.4 ล้านบทความในเวลานั้นสร้างขึ้นโดยบอต โดยรวมบทความเกี่ยวกับท้องที่ประมาณ 25,000 บทความ และบทความสิ่งมีชีวิตที่เหลือสร้างโดย Lsjbot
WikiStats PlotTotalArticlesCEBWikipedia.png|
WikiStats PlotNewArticlesCEBWikipedia.png|บทความใหม่ตามกลุ่มผุ้ใช้ บอตอยู่ในเส้นสีน้ำเงิน
CebuanoWP agathis-unicincta botgenerated.png|บทความเกี่ยวกับ Agathis unicincta ที่สร้างขึ้นโดย Lsjbot

**อ้างอิง**

**แหล่งข้อมูลอื่น**
  วิกิพีเดียภาษาเซบัวโน-  วิกิพีเดียภาษาเซบัวโน รุ่นโทรศัพท์
เซบัวโน
หมวดหมู่:ภาษาเซบัวโน
วิกิพีเดียภาษาเตลูกู

วิกิพีเดียภาษาเตลูกู ( తెలుగు వికీపీడియా) เป็นสารานุกรมวิกิพีเดียที่จัดทำขึ้นในภาษาเตลูกู เริ่มสร้างเมื่อ 10 ธันวาคม ค.ศ. 2003 ณ วันที่ 28 สิงหาคม ค.ศ. 2016 วิกิพีเดียภาษานี้มี 65,048 บทความ ซึ่งอยู่ในอันดับ 5 ในวิกิพีเดียภาษากลุ่มอินเดีย เป็นรองเพียงภาษาฮินดี, อูรดู, ทมิฬ และเนวาร์

**อ้างอิง**

**แหล่งข้อมูลอื่น**
  วิกิพีเดียภาษาเตลูกู
เตลูกู
วิกิพีเดียภาษาละติน

วิกิพีเดียภาษาละติน (Vicipaedia Latina) เป็นสารานุกรมวิกิพีเดียที่จัดทำขึ้นในภาษาละติน สร้างขึ้นในเดือนพฤษภาคม ค.ศ. 2002 ณ เดือน  วิกิพีเดียภาษานี้มีบทความประมาณ  บทความ ในขณะที่เนื้อหาหลักทั้งหมดเป็นภาษาละติน แต่ผู้ใช้มักใช้ภาษาสมัยในการอภิปราย เนื่องจากมีความสะดวกกว่า เช่น ภาษาอังกฤษ, ภาษาฝรั่งเศส, ภาษาอิตาลี, ภาษาเยอรมัน หรือภาษาสเปน
นักวิชาการภาษาละตินมืออาชีพได้สังเกตเห็นการปรับปรุงอย่างค่อยเป็นค่อยไปในสารานุกรมนี้ Robert Gurval รายงานว่า "บทความเหล่านี้ดูดีมาก" ถึงแม้ว่าผู้มีส่วนร่วมบางคนเขียนภาษานี้ได้ไม่สมบูรณ์แบบ วิกิพีเดียภาษาละตินเป็นวิกิพีเดียภาษาแรกที่เขียนด้วยภาษาที่เลิกใช้งานแล้ว ส่วนภาษาอื่น ๆ อย่างวิกิพีเดียภาษาสลาวอนิกคริสตจักรเก่าสร้างขึ้นในภายหลัง

**ภาพ**

**อ้างอิง**

**แหล่งข้อมูลอื่น**
 la วิกิพีเดียภาษาละติน- la  วิกิพีเดียภาษาละติน รุ่นโทรศัพท์- Anne Mahoney, " Vicipaedia Latina: Encyclopedia and Community" at DCC: Dickinson College Commentaries. Also published in Classical Outlook vol. 90 no. 3 (Spring 2015) pp. 68–90
ละติน
แนตจีโอแอดเวนเจอร์

แนต จีโอ แอดเวนเจอร์ (Nat Geo Adventure) เป็นช่องรายการเกี่ยวกับการผจญภัยนอกบ้าน ที่ออกอากาศในภูมิภาคเอเชีย ยุโรป และ ออสเตรเลีย โดยในประเทศไทยสามารถรับชมช่องรายการนี้ได้ ผ่านทาง ทรูวิชั่นส์ ช่อง 38
รายการที่ออกอากาศผ่านทางช่อง Nat Geo Adventure นั้นเกี่ยวข้องกับการผจญภัยนอกบ้าน, การท่องเที่ยวแนวผจญภัย รวมถึงเหตุการณ์สำคัญต่างๆ รอบโลก โดยตั้งแต่วันที่ 1 พฤษภาคม ปี ค.ศ. 2007 ช่องรายการได้ทำการเปลี่ยนชื่อจาก Adventure One เป็น Nat Geo Adventure ในทุกประเทศ
เมื่อเดือน พฤษภาคม พ.ศ. 2555 ที่ผ่านมา แนต จีโอ แอดเวนเจอร์ ได้ย้ายการออกอากาศไปที่ช่องของจีเอ็มเอ็ม แกรมมี่ แล้ว

**อ้างอิง**
หมวดหมู่:ทรูวิชั่นส์
หมวดหมู่:สถานีโทรทัศน์
เขาชะเมา

เขาชะเมา อาจหมายถึง- อุทยานแห่งชาติเขาชะเมา-เขาวง ในเขตจังหวัดระยองและจังหวัดจันทบุรี- อำเภอเขาชะเมา จังหวัดระยอง
วิกิพีเดียภาษาอิดอ

ภาพโลโก้วิกิพีเดียภาษาอิดอ
วิกิพีเดียภาษาอิดอ เป็นสารานุกรมวิกิพีเดียที่จัดทำขึ้นในภาษาอิดอ ปัจจุบันวิกิพีเดียภาษาอิดอมีบทความมากกว่า 17,000 บทความ (กันยายน 2552)

**แหล่งข้อมูลอื่น**
  วิกิพีเดียภาษาอิดอ
อิดอ
หม่อมลุดมิลา ทองใหญ่ ณ อยุธยา

หม่อมลุดมิลา ทองใหญ่ ณ อยุธยา หรือ ลุดมิลา เซียร์เกเยฟนา บาร์ซูโควา (Людмила Сергеевна Барсукова; Lyudmila Sergeevna Barsukova) (28 กันยายน พ.ศ. 2433 — 14 ธันวาคม พ.ศ. 2523) เกิดที่เซนต์ปีเตอร์เบิร์ก มีเชื้อสายคอสแซค มาจากต้นตระกูลของปู่คืออีวาน ยาคอฟเลวิช บาร์ซูคอฟ ข้าราชการในราชสำนักของมหาจักรพรรดิถึงสามสมัย คือ ตั้งแต่พระเจ้าอเล็กซานเดอร์ที่ 2 พระเจ้าอเล็กซานเดอร์ที่ 3 จนถึงพระเจ้านิโคลัสที่ 2 สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ ได้ทรงเรียกชื่อสำหรับภาษาไทยว่า หม่อมมลิ
หลังจากที่สมรสกับหม่อมเจ้าทองฑีฆายุ ทองใหญ่แล้ว ได้เดินทางมายังสยาม ในปี พ.ศ. 2454 เมื่ออายุได้ 21 ปี และได้พำนักอยู่ตลอดจนกระทั่งถึงอนิจกรรมเมื่อวันที่ 14 ธันวาคม พ.ศ. 2523 สิริอายุ 90 ปี

**โอรสและธิดา**
หม่อมลุดมิลา มีโอรสและธิดากับหม่อมเจ้าทองฑีฆายุ ทองใหญ่ เป็นชายสอง หญิงสอง คือ
# หม่อมราชวงศ์จักรทอง ทองใหญ่ (พ.ศ. 2456-2541) เสกสมรสกับศาสตราจารย์ ท่านผู้หญิงนพคุณ ทองใหญ่ ณ อยุธยา (นามเดิม โนะบุโกะ ทะกะกิ) มีบุตร 4 คน
# หม่อมราชวงศ์ผ่องลักษณ์ ทองใหญ่ เสกสมรสกับหม่อมเจ้าปิยะรังสิต รังสิต มีธิดา 1 คน
# หม่อมราชวงศ์พักตร์พริ้ง ทองใหญ่ (พ.ศ. 2459-2551) สมรสกับหม่อมราชวงศ์คึกฤทธิ์ ปราโมช มีบุตร 2 คน
# หม่อมราชวงศ์สิงคธา ทองใหญ่ สมรสกับวิเวียน ทองใหญ่ ณ อยุธยา มีบุตร 2 คน

**เครื่องราชอิสริยาภรณ์**

**อ้างอิง**
 เกิดวังปารุสก์ ประพันธ์โดยพระเจ้าวรวงศ์เธอ พระองค์เจ้าจุลจักรพงษ์ สำนักพิมพ์ River Books ,ISBN 974-8225-22-4
ลุดมิลา
หมวดหมู่:ชาวรัสเซียในประเทศไทย
ลุดมิลา
หมวดหมู่:ณ อยุธยา
หมวดหมู่:บุคคลจากเซนต์ปีเตอส์เบิร์ก
เจนเทิ่ล วอร์ดส์

เจนเทิ่ล วอร์ดส์ (Gentle Words) เป็นซิงเกิลที่ 9 ของคุมิ โคดะในรูปแบบแม็กซี่ซิงเกิล  วางจำหน่ายเมื่อวันที่ 10 ธันวาคม พ.ศ. 2546  เปิดตัวสัปดาห์แรกในอันดับที่ 15 ของออริกอนชาร์ต  โดยมียอดขายรวมประมาณ 27,164 แผ่น  เพลง Gentle Words เป็นเพลงประกอบโฆษณายารักษาโรคไซนัสของซาโต้เฮลท์แคร์

**รายชื่อเพลง**
# Gentle Words  
# Without Your Love 
# 最後の雨 
# Gentle Word(Instrumental)  
# Without Your Love(Instrumental)  
# 最後の雨(Instrumental)  

**ชาร์ต**
ออริกอนชาร์ต (ในญี่ปุ่น)

**อ้างอิง**
หมวดหมู่:ซิงเกิลในปี พ.ศ. 2546
หมวดหมู่:เพลงญี่ปุ่น
หมวดหมู่:เพลงของคูมิ โคดะ
คัมวิธมี

คัม วิธ มี (COME WITH ME) เป็นซิงเกิลที่ 8 ของคุมิ โคดะในรูปแบบแม็กซี่ซิงเกิลขนาด 12 ซม. และ 12 นิ้ว  วางจำหน่ายเมื่อวันที่ 27 สิงหาคม พ.ศ. 2546  เปิดตัวสัปดาห์แรกในอันดับที่ 14 ของออริกอนชาร์ต  โดยมียอดขายรวมประมาณ 42,000 แผ่น  เพลง COME WITH ME เป็นเพลงประกอบโฆษณาเยลลี่ของบริษัทโชยะอุเมะชู  แล้วก็ยังมีเพลง real Emotion กับเพลง 1000の言葉 เวอร์ชันภาษาอังกฤษเป็นเพลงหน้าบี  โดยที่เพลง real Emotion กับเพลง 1000の言葉 เวอร์ชันภาอังกฤษที่ประกอบเกมไฟนอลแฟนตาซี X-2นั้น  เป็นผลงานของวง Sweetbox
มิวสิกวิดีโอเพลง COME WITH ME ถ่ายทำที่ประเทศไทย  โดยเนื้อเรื่องเป็นเรื่องราวเกี่ยวกับชายสองคนอยากเข้าไปดูการแสดงของคุมิ โคดะบริเวณชายหาดที่เต็มไปด้วยนักท่องเที่ยวที่มาในงานสังสรรค์

**รายชื่อเพลง**

**ซีดีปกติ**
# COME WITH ME /Original Mix
# real Emotion /English Ver.
# 1000の言葉 /English Ver.
# real Emotion /DJ MSK Remix
# 1000の言葉 /DJ 19 Remix
# COME WITH ME /Instrumental

**ซีดี 12 นิ้ว**
# COME WITH ME /Original Mix
# real Emotion /DJ MSK Remix
# 1000の言葉 /DJ 19 Remix

**ชาร์ต**
ออริกอนชาร์ต (ในญี่ปุ่น)
หมวดหมู่:ซิงเกิลในปี พ.ศ. 2546
หมวดหมู่:เพลงญี่ปุ่น
หมวดหมู่:เพลงของคูมิ โคดะ
เรือหลวงพระร่วง

เรือหลวงพระร่วง เป็นเรือหลวงลำแรกในประวัติศาสตร์ไทย ซึ่งข้าราชการและประชาชนผู้มีความจงรักภักดีต่อพระบาทสมเด็จพระมงกุฏเกล้าเจ้าอยู่หัว เรี่ยไรทุนทรัพย์ซื้อเรือรบถวายเป็นราชพลี พระบาทสมเด็จพระมงกุฎเกล้าเจ้าอยู่หัว จากการจัดตั้งจัดตั้ง ราชนาวีสมาคมแห่งกรุงสยามในพระบรมราชูปถัมภ์ (The Royal Navy League of Siam) ขึ้นเมื่อวันที่ 5 พฤศจิกายน พ.ศ. 2457 ซึ่งพระบาทสมเด็จพระมงกุฎเกล้าเจ้าอยู่หัวทรงมีความยินดีและเห็นชอบ ได้ทรงพระกรุณาโปรดเกล้า ฯ พระราชทานนามเรือนี้ว่า "พระร่วง" อันเป็นสิริมงคลตามวีรกษัตริย์อันเป็นที่นับถือของชาวไทยทั่วไป
รัชกาลที่ 6 ทรงพระราชทานพระราชทรัพย์ส่วนพระองค์เป็นจำนวน 80,000 บาท และพระบรมวงศานุวงศ์และข้าราชการได้พร้อมใจกันออกทุนเรี่ยไรถวาย เมื่อครั้งจัดงานพระราชพิธีทวีธาภิเษกในรัชกาลที่ 5 ซึ่งยังเหลือจากการใช้จ่ายเป็นจำนวนเงิน 116,324 บาท ทั้งยังได้รับพระมหากรุณาธิคุณจากสมเด็จพระศรีพัชรินทราบรมราชินีนาถ ซึ่งโปรดเกล้า ฯ พระราชทานทรัพย์อีกเป็นจำนวนเงิน 40,000 บาท เมื่อรวมกับเงินที่เรี่ยไรทั่วพระราชอาณาจักร ได้จำนวนรวมทั้งสิ้น 3,514,604 บาท 1 สตางค์ ในปี พ.ศ. 2463
นายพลเรือโท พระเจ้าพี่ยาเธอ กรมหมื่นชุมพรเขตรอุดมศักดิ์ ทรงได้รับแต่งตั้งเป็นข้าหลวงพิเศษออกไปจัดซื้อเรือในภาคพื้นยุโรปพร้อมด้วยนายทหารอีก 5 นาย คณะข้าหลวงพิเศษตรวจการซื้อเรือในภาคพื้นยุโรปชุดนี้โดยได้คัดเลือกเรือพิฆาต "เอชเอ็มเอส เรเดียนท์" (HMS Radiant) ของบริษัทธอร์นิครอฟท์ (Thornycroft Co.) สร้างที่ เมืองเซาแธมป์ตัน สหราชอาณาจักร ซึ่งเห็นว่าเหมาะสมแก่ความต้องการของกองทัพเรือและเป็นเรือที่ต่อขึ้นเมื่อวันที่ 5 พฤศจิกายน พ.ศ. 2459 ในระหว่างสงครามโลกครั้งที่ 1 ครั้นสงครามยุติลงเมื่อ พ.ศ. 2461 อังกฤษจึงยินดีขาย คณะข้าหลวงพิเศษได้ตกลงซื้อเรือลำนี้เป็นเงิน 200,000 ปอนด์ ส่วนเงินที่เหลือจากการซื้อเรือนั้นได้พระราชทานให้แก่กองทัพเรือไว้สำหรับใช้สอย  เรือลำนี้เดินทางจากสหราชอาณาจักรเข้ามาถึงประเทศสยามเมื่อวันที่ 7 ตุลาคม พ.ศ. 2463

**สมรรถนะของเรือหลวงพระร่วง**
สมรรถนะของเรือหลวงพระร่วงมีดังนี้ คือ มีระวางขับน้ำ 1,046 ตัน ความยาวตลอดลำ 83.57 เมตร ความกว้างสุด 8.34 เมตร กินน้ำลึก 4 เมตร อาวุธปืน 102 ม.ม. 3 กระบอก ปืน 76 ม.ม. 1 กระบอก ต่อมาติดปืน 40 ม.ม. 2 กระบอก ปืน 20 ม.ม. 2 กระบอก มีตอร์ปิโด 21 นิ้ว 4 ท่อ มีรางปล่อยระเบิดลึก และมีแท่นยิงปืนระเบิดลึก 2 แท่น เครื่องจักรเป็นแบบไอน้ำแบบ บี.ซี. เกียร์ เทอร์ไบน์ จำนวน 2 เครื่อง ใบจักรคู่ กำลัง 29, 000 แรงม้า ความเร็วสูงสุด 35 น นอต ความเร็วมัธยัสถ์ 14 นอต รัศมีทำการเมื่อความเร็วมัธยัสถ์ 1,896 ไมล์ ทหารประจำเรือ 135 คน

**อ้างอิง**
  เรือหลวงพระร่วง date=2007-08-30 
พระร่วง
Radiant
หมวดหมู่:เรือพิฆาตของสหราชอาณาจักรในสงครามโลกครั้งที่หนึ่ง
พระร่วง
พระร่วง
หมวดหมู่:ผลที่ตามมาหลังสงครามโลกครั้งที่หนึ่งในประเทศไทย
หมวดหมู่:ความสัมพันธ์ทางการทหารไทย–สหราชอาณาจักร
สาธารณรัฐโปแลนด์

สาธารณรัฐโปแลนด์ (Polish Republic) สามารถหมายถึง- สาธารณรัฐโปแลนด์ที่ 1- สาธารณรัฐโปแลนด์ที่ 2- สาธารณรัฐประชาชนโปแลนด์- สาธารณรัฐโปแลนด์ที่ 3
สาธารณรัฐฮังการี

สาธารณรัฐฮังการี (Hungarian Republic) สามารถหมายถึง- สาธารณรัฐฮังการีที่ 1 (1918–1920)- สาธารณรัฐฮังการีที่ 2 (1946–1949)- สาธารณรัฐฮังการีที่ 3 (1989–ปัจจุบัน)
รัฐสมาชิกสหภาพยุโรป

รัฐสมาชิกสหภาพยุโรป
รัฐสมาชิกสหภาพยุโรป (Member State of the European Union) คือประเทศใดประเทศหนึ่งใน 27 ประเทศที่ได้เข้าร่วมเป็นสมาชิกสหภาพยุโรป ตั้งแต่การก่อตั้งประชาคมถ่านหินและเหล็กกล้าแห่งยุโรป (ECSC) เป็นต้นมา เดิมทีประเทศก่อตั้งมีเพียง 6 ประเทศ ซึ่งได้มีการขยายสมาชิกทั้งสิ้น 6 ครั้ง โดยที่ครั้งที่ใหญ่ที่สุดเกิดเมื่อวันที่ 1 พฤษภาคม พ.ศ. 2547 ที่มีรัฐสมาชิกเข้าร่วมกว่า 10 ประเทศ ปัจจุบันสหภาพยุโรปประกอบด้วยประเทศ 21 สาธารณรัฐ, 5 ราชอาณาจักร และ 1 ราชรัฐ
การเพิ่มโรมาเนียและบัลแกเรียเข้าเป็นสมาชิกในปี พ.ศ. 2550 รวมทั้งโครเอเชียในปีพ.ศ. 2556 ทำให้ปัจจุบันสหภาพยุโรปมีรัฐสมาชิกทั้งสิ้น 27 ประเทศ การต่อรองและเจรจาให้ประเทศอื่นๆ เข้าเป็นสมาชิกยังคงดำเนินการอยู่เรื่อยๆ ขั้นตอนการขยายสหภาพยุโรปนี้บางครั้งเรียกว่าการรวมกลุ่มยุโรป ก่อนที่จะเข้าเป็นสมาชิกสหภาพยุโรปได้นั้น ประเทศนั้นจะต้องผ่านเงื่อนไขทางเศรษฐกิจและการเมืองที่รู้จักกันดีในชื่อ "เกณฑ์โคเปนเฮเกน" ซึ่งกำหนดไว้ว่าประเทศที่มีสิทธิเข้าเป็นสมาชิกจะต้องเป็นรัฏฐาธิปัตย์ ปกครองด้วยระบอบประชาธิปไตย มีองค์กรที่ส่งเสริมสิทธิเสรีภาพและเคารพต่อกฎหมาย ภายใต้สนธิสัญญาสหภาพยุโรป การขยายสหภาพยุโรปต้องขึ้นอยู่กับข้อตกลงของแต่ละรัฐสมาชิกและผ่านการรับรองจากสภายุโรปอีกด้วย

**รายชื่อประเทศสมาชิก**
Notes

**อดีตประเทศสมาชิก**
Notes

**อ้างอิง**
ลำดับเหตุการณ์การขยายสหภาพยุโรป
หมวดหมู่:รัฐสมาชิกสหภาพยุโรป
สหภาพยุโรป
โลมามหาสมุทร

ครีบหลังของโลมามหาสมุทร
โลมามหาสมุทร หรือ โลมาทะเล (oceanic dolphin, marine dolphin) เป็นวงศ์ของสัตว์เลี้ยงลูกด้วยนมในอันดับสัตว์กีบคู่ในอันดับฐานวาฬและโลมา (Cetacea) ใช้ชื่อวงศ์ว่า Delphinidae
โลมามหาสมุทร จัดเป็นวาฬมีฟัน (Odontoceti) เป็นโลมาวงศ์ที่เป็นที่รู้จักกันเป็นอย่างดีที่สุด มีรูปร่างลักษณะคล้ายกับโลมาทั่วไป คือ มีขนาดลำตัวใหญ่แต่เพรียวยาวคล้ายตอร์ปิโดหรือทรงกระสวย มีครีบและหางใช้สำหรับว่ายน้ำ ครีบหางเป็นแผ่นแบนในแนวนอน ใช้สำหรับว่ายในแนวขึ้นลง
ลักษณะเด่นของโลมามหาสมุทร คือ ครีบหลังมีลักษณะยาวและโค้งไปทางด้านหลังเหมือนคลื่น ส่วนจมูกโดยมากจะแหลมยาวเหมือนปากขวด แต่ก็มีบางสกุล บางชนิดที่กลมมนเหมือนบาตรพระหรือแตงโม ทุกชนิดเป็นสัตว์กินเนื้อที่ไล่ล่าสัตว์น้ำชนิดต่าง ๆ เป็นอาหาร โดยเฉพาะปลาขนาดเล็ก ๆ เช่น ปลาซาร์ดีน, ปลากะตัก หรือปลาแฮร์ริ่ง แต่ก็มีบางชนิดที่มีขนาดใหญ่ สามารถล่าสัตว์อย่างอื่น เช่น นกเพนกวิน, นกทะเล, แมวน้ำ, สิงโตทะเล เป็นอาหารได้ มีฟันแหลมคมเรียงตามยาวในปาก ระหว่าง 100-200 ซี่
มีพฤติกรรมอยู่รวมเป็นฝูง บางฝูงอาจอยู่รวมกันได้หลายร้อยตัวและอาจถึงพันตัว กระจายพันธุ์ทั่วไปในทะเลเปิด, มหาสมุทรต่าง ๆ โดยเฉพาะในเขตร้อนและเขตอบอุ่น แต่ก็มีบางชนิดเช่นกันที่ปรับตัวให้อาศัยในน้ำกร่อยและน้ำจืดสนิทได้ เช่น ปากแม่น้ำ, ป่าชายเลน หรือแม้แต่ในทะเลสาบน้ำจืด หรือแม่น้ำสายใหญ่ เป็นสัตว์ที่ชาญฉลาด มีอุปนิสัยขี้เล่น ร่าเริง ชอบเล่นสนุก ด้วยการว่ายน้ำแข่งกัน กระโดดขึ้นเหนือน้ำ หรือว่ายแข่งกับไปเรือของมนุษย์ มีการติดต่อสื่อสารกันด้วยส่งคลื่นเสียงใต้น้ำด้วยระบบเอคโคโลเคชั่นหรือโซนาร์ ในความถี่ระหว่าง 80-200 เฮิรตซ์
โลมามหาสมุทร ขนาดเล็กที่สุด คือ โลมาฮาวี่ไซด์ มีความยาวเพียง 1.2 เมตร น้ำหนักเพียง 40 กิโลกรัม และขนาดที่ใหญ่ที่สุด คือ วาฬเพชฌฆาต ที่มีความยาวเกือบ 10 เมตร น้ำหนักกว่า 10 ตัน  

**การจำแนก**
โลมามหาสมุทร แบ่งออกเป็นสกุลต่าง ๆ ได้ 17 สกุล ปัจจุบันแบ่งออกได้เป็น 39 ชนิด นับเป็นวงศ์ที่มีจำนวนสมาชิกมากที่สุดของอันดับวาฬและโลมานี้ โดยชนิดใหม่ล่าสุดที่ได้รับการอนุกรมวิธาน คือ โลมาบูร์รูนาน พบกระจายพันธุ์ในออสเตรเลีย เพิ่งได้รับการยอมรับว่าเป็นชนิดใหม่ในปี ค.ศ. 2011
*สกุล
**Cephalorhynchus 
**Delphinus 	 
**Feresa 	 
**Grampus	 
**Lagenodelphis 	 
**Lagenorhynchus 	 
**Globicephala 	 
**Lissodelphis 
**Orcaella 	 
**Orcinus  
**Peponocephala  
**Pseudorca 	 
**Sotalia 	 
**Sousa  
**Stenella 	 
**Steno 	 
**Tursiops
*ที่สูญพันธุ์ไปแล้ว
** † Australodelphis
** † Etruridelphis

**อ้างอิง**
  pmid=16325433-   Site sur les differents orques et leur mode de reproduction évitant la consanguinité. fr

**แหล่งข้อมูลอื่น**
หมวดหมู่:โลมา
หมวดหมู่:โลมามหาสมุทร
ฤๅษีโคดม

พระฤๅษีโคดม (महर्षिः गौतम, Maharṣiḥ Gautama) หรือ ท้าวโคดมผู้ครองนครสาเกด ไม่มีธิดาและโอรส เกิดความเบื่อหน่ายราชสมบัติจึงออกผนวชเป็นดาบสบำเพ็ญพรตสองพันปี จนหนวดเครารกรุงรัง ยังมีนกกระจาบป่าสองตัวผัวเมียเวียนออกไข่ที่หนวดเคราพระฤๅษี จนบังเกิดเหตุ นกตัวผู้ออกไปหากินถึงมืดค่ำ เวลาค่ำกลีบดอกบัวหุบลงมากักตัวไว้ เช้าวันรุ่งขึ้นดอกบัวคลี่บาน จึงบินกลับรัง เล่าเรื่องราวให้นางนกฟัง แต่นางนกไม่ยอมเชื่อ หาว่าไปติดนกสาวตัวอื่น ฝ่ายนกตัวผู้จึงสาบานตนว่า ถ้าเป็นเช่นนั้นจริง ขอรับเอาบาปของดาบสไว้แก่ตนเอง 
พระฤๅษีจึงถามว่าตนมีบาปข้อใดจึงจะรับเอาไป นกกระจาบตัวผู้ตอบว่า มีบาปที่ไม่มีโอรสและธิดา หนีออกจากเมืองมา จึงไม่มีผู้สืบราชสมบัตินับเป็นบาปอย่างยิ่ง พระมหาดาบสตรึกตรองก็เห็นพ้องกับนก จึงโกนหนวดเครา แล้วทำพิธีกองกูณฑ์บูชาไฟ หลับตาบริกรรมคาถา บังเกิดนางขึ้นกลางไฟ งดงามยิ่งนัก ให้ชื่อว่า นางกาลอัจนา อยู่ด้วยกันต่อมาจนได้ธิดาชื่อว่า สวาหะ 
เมื่อฤๅษีโคดมออกป่า พระอินทร์ต้องการแบ่งกำลังฤทธิ์ไว้คอยช่วยพระนารายณ์อวตาร ก็เลยแอบมาเกี้ยวพานางกาลอัจนา และสัมผัสกายนาง นางจึงตั้งครรภ์คลอดบุตรเป็นชาย มีกายสีเขียวอ่อนดังมรกต พระฤๅษีหลงรักยิ่งกว่า ราชบุตรีเสียอีก ต่อมานางกาลอัจนาเกิดหลงรักพระอาทิตย์ พระอาทิตย์ต้องการแบ่งกำลังฤทธิ์ไว้คอยช่วยพระนารายณ์อวตารเช่นกัน จึงลงมาหานาง ลูบหน้าลูบหลังนางด้วยความยินดี นางก็ตั้งครรภ์ คลอดบุตรเป็นชาย ผุดผ่องดั่งดวงตะวัน 
วันหนึ่งพระฤๅษีโคดมพาลูกน้อยทั้งสามไปเล่นน้ำ ลูกชายคนโตขี่หลัง ลูกชายคนเล็กอุ้มไว้ ลูกสาวเดินตาม นางสวาหะคับแค้นใจจึงบ่นว่า “ทีลูกตัวเองให้เดินดิน ลูกเขาล่ะก็ทั้งอุ้มทั้งขี่หลัง” พระฤๅษีเอะใจในคำนางสวาหะ จึงซักถามจนได้ความ พระฤๅษีจึงยกมือพนม ตั้งสัตย์อฐิษฐานจะโยนเด็กทั้งสามลงกลางน้ำ ถ้าเป็นลูกตนให้ว่ายกลับมาหา ถ้าเป็นลูกชายคนอื่นให้เป็นลิงป่า อย่าว่ายคืนกลับมา นางสวาหะว่ายกลับมา บุตรชายทั้งสองว่ายน้ำขึ้นฝั่ง กลายเป็นลิงวิ่งเข้าป่าไป 
พระฤๅษีจึงสาปนางกาลอัจนาให้กลายเป็นแผ่นหิน และจะต้องถูกพระรามเอาไปถมทะเลเพื่อเข้าไปกรุงลงกา นางกาลอัจนาโกรธนางสวาหะมาก จึงสาปให้อ้าปากยืนตีนเดียวเหนี่ยวกินลมกลางป่าเชิงเขาจักรวาล ต่อเมื่อมีลูกเป็นลิงที่มีอิทธิฤทธิ์เหนือลิงทั้งปวง จึงจะพ้นคำสาป

**อ้างอิง**
 cite book | last = Doniger | first = Wendy | title = Splitting the Difference: Gender and Myth in Ancient Greece and India | url = https://archive.org/details/splittingdiffere0000doni | publisher = University of Chicago Press | year = 1999 | isbn = 978-0-226-15641-5 | chapter = Indra and Ahalya, Zeus and Alcmena | author-link = Wendy Doniger
หมวดหมู่:ฤๅษี
บลูมเบิร์กเทเลวิชัน

บลูมเบิร์ก เทเลวิชัน (Bloomberg Television) เป็นช่องรายการโทรทัศน์ที่ออกอากาศในหลายประเทศทั่วโลก โดยช่องรายการนี้ออกอากาศรายการเกี่ยวกับธุรกิจและการเงินตลอด 24 ชั่วโมง ทุกวัน โดยช่องข่าวนี้เป็นที่รู้จักกันในรูปแบบของการจัดข้อมูลทางหน้าจอโทรทัศน์ ที่ข้อมูลด้านการตลาดมีสัดส่วนมากกว่าวิดีโอ ช่องรายการนี้ยังเป็นช่องรายการแรกที่ออกอากาศผ่านทางอินเทอร์เน็ตโดยไม่เสียค่าใช้จ่ายในการรับชม โดยผู้ที่เป็นเจ้าของช่องรายการนี้ คือ Bloomberg L.P. มีสำนักงานใหญ่อยู่ที่ นิวยอร์ก ซิตี้ โดยในประเทศไทย สามารถรับชมได้ผ่านทาง ทรูวิชั่นส์ แอพพลิเคชั่นทรูไอดี และเครื่องรับอินเทอร์เน็ตทีวีทรูไอดีทีวี ช่อง 783 เฉพาะแพ็กเกจแพลทินัม เอชดี โกลด์ เอชดี ซูเปอร์แฟมิลี่ เอชดี และสมาร์ท แฟมิลี่ เอชดีเท่านั้น และสามารถรับชมได้ผ่านทางเว็บไซต์และแอพพลิเคชั่น Bloomberg รับชมได้ฟรีวันละ 30 นาที และรับชมได้ตลอดเวลาเมื่อสมัครแพ็กเกจราคา 1,100 บาท/เดือน หรือแพ็กเกจราคา 10,500 บาท/ปี (ผู้ที่สมัครใหม่แบบรายปีจะได้รับสิทธิ์รับชมฟรี 30 วัน) สามารถยกเลิกแพ็กเกจได้ทุกเมื่อถ้าต้องการ

**การออกอากาศในต่างประเทศ**
Bloomberg Television มีการออกอากาศในภูมิภาคและประเทศต่างๆ ดังต่อไปนี้:- เอเชียและแปซิฟิก - ครอบคลุม มาเลเซีย, ฟิลิปปินส์, ฮ่องกง, สิงคโปร์, ไทย, และ ออสเตรเลีย- บราซิล- ฝรั่งเศส - เยอรมนี- อิตาลี- ญี่ปุ่น- โปรตุเกส- สเปน- สหราชอาณาจักร- สหรัฐอเมริกา

**แหล่งข้อมูลอื่น**
  เว็บไซต์อย่างเป็นทางการ-  Bloomberg TV (USA) - live streaming date=2007-09-13 -  Bloomberg TV (UK) - live streaming date=2007-09-27 
หมวดหมู่:ทรูวิชั่นส์
หมวดหมู่:สถานีโทรทัศน์ในสหรัฐ
ฟ็อกซ์เน็ตเวิกส์กรุ๊ป

ฟ็อกซ์เน็ตเวิกส์กรุ๊ป เป็นบริษัทโทรทัศน์ที่เป็นเจ้าของโดย เดอะวอลต์ดิสนีย์ เปิดดำเนินการมาตั้งแต่ปี 1993 ได้ขยายการให้บริการครอบคลุมทุกพื้นที่ทั่วโลกอย่างต่อเนื่อง
ฟ็อกซ์เน็ตเวิกส์กรุ๊ป ให้บริการมากกว่า 300 ช่องใน 45 ภาษาที่แตกต่างกันทั่วยุโรป ตะวันออกกลาง แอฟริกา และเอเชีย และมีช่องรายการที่หลากหลาย เช่น บันเทิง กีฬา ภาพยนตร์ เพลง ข่าว และสารคดีที่ออกอากาศในประเทศต่างๆ โดยใช้หลายช่อง แบรนด์ ได้แก่ ฟ็อกซ์, ฟ็อกซ์กีฬา และ ที่รักTV ในบรรดาแบรนด์ที่ไม่ใช่เชิงเส้น ได้แก่ ฟ็อกซ์เล่น และ ฟ็อกซ์บวก แบรนด์เหล่านี้เข้าถึงกว่า 1.725 พันล้านครัวเรือนทั่วโลก

**FOX ในประเทศไทย**
ในประเทศไทยนั้นได้มีการออกอากาศ โดยผ่าน บริษัท ทรูวิชั่นส์ จำกัด (มหาชน) (TrueVisions Public Company Limited) หรือเป็นที่รู้จักกันดีในชื่อเดิมว่า ยูบีซี ซึ่งเป็นบริษัทดำเนินกิจการโทรทัศน์ระบบบอกรับเป็นสมาชิกในประเทศไทย โดยให้บริการช่องแบ่งตามประเภท ดังนี้ FOX Movies, STAR World, FOX Sports, FX, FOX Life, Channel V Thailand, National Geographic, Nat Geo Adventure, The History Channel และอีก 3 ช่องที่ให้บริการผ่านทาง TrueIPTV ได้แก่ Channel V International, FOX News, SKY News รวมถึงช่องรายการที่ออกอากาศผ่านทางเคเบิลท้องถิ่นอีกด้วย

**ช่องรายการต่างๆ ที่ออกอากาศโดย ฟ็อกซ์เน็ตเวิกส์กรุ๊ป**
เนื่องด้วยช่องรายการของ ฟ็อกซ์เน็ตเวิกส์กรุ๊ป มีมากกว่า 40 ช่อง จึงได้แยกช่องรายการออกเป็นหมวดหมู่ ดังนี้

**ภาพยนตร์**
 FOX Movies- FOX Action Movies- FOX Familiy Movies

**บันเทิง**
 FOX- FOX Life- FOX Crime- FX

**กีฬา=== - FOX Sports

**เพลง**
Channel V Thailand
*Channel V International

**ข่าว=== 
*FOX News
*SKY News

**สารคดี**
National Geographic Channel
*Nat Geo Adventure
*Nat Geo Wild
หมวดหมู่:สถานีโทรทัศน์
หมวดหมู่:ทรูวิชั่นส์
หมวดหมู่:บริษัทอเมริกันที่ก่อตั้งในปี พ.ศ. 2536
หมวดหมู่:บริษัทอเมริกันที่ปิดกิจการในปี พ.ศ. 2567
หมวดหมู่:บริษัทด้านสื่อที่ก่อตั้งในปี พ.ศ. 2536
หมวดหมู่:บริษัทด้านสื่อที่ปิดกิจการในปี พ.ศ. 2567
เห็ดโคน

เห็ดโคน (ชื่อวิทยาศาสตร์ว่า Termitomyces  fuliginosus  Heim) เป็น เห็ดชนิดหนึ่งที่อยู่ในวงศ์  Termitophilae  เป็นเห็ดป่าเติบโตได้ดีในสภาพธรรมชาติ  ความชื้นและอุณหภูมิที่พอเหมาะ  มีรูปร่างเหมือนเห็ดทั่วไปคือมีก้านเห็ดและหมวกเห็ด  ดอกใหญ่  โคนอวบหนา  มีกลิ่นเฉพาะตัว  มักเกิดตามจอมปลวก  จึงเรียกอีกชื่อหนึ่งว่า  เห็ดปลวก  มีการอพยพของปลวกที่เราเรียกว่า  แมลงเม่า  ออกจากรังปลวกเดิม  เพื่อสร้างรังใหม่  การที่ฝนตกชุกจนมีความชุ่มชื้นเหมาะสม  เมื่อปลวกในรังปลวกมีปริมาณลดลง  ตุ่มดอกเห็ดเล็กๆ  สามารถมีโอกาสที่จะเจริญเติบโตเป็นดอกเห็ดที่มีความชุ่มชื้นออกมาได้   
สามารถนำมาทำอาหารได้หลากหลายชนิด  ประกอบกับการที่เห็ดโคนเองมีรสชาติที่น่ารับประทาน  จึงจัดเป็นเห็ดหายากจะต้องหาตามป่าเขาห่างไกลความเจริญ  ซึ่งเห็ดโคนนั้นมีรสหวานอร่อยกว่าเห็ดอื่นๆ  ปรุงง่ายเพียงต้มกับเกลือก็ได้น้ำต้มเห็ดรสหวานตามธรรมชาติ นอกจากนำไปต้มกับน้ำเกลือแล้วเราอาจนำเห็ดโคนไปประกอบอาหารที่หลากหลายได้ นอกจากนี้ยังมีสรรพคุณช่วยเจริญอาหาร  บำรุงกำลัง  แก้บิด  แก้คลื่นไส้  อาเจียน  แก้ไอ  ละลายเสมหะ และมีโปรตีนสูงอีกด้วย การทดลองทางเภสัชศาสตร์พบว่าน้ำที่สกัดจากเห็ดโคนสามารถยับยั้งเชื้อโรคบางชนิด  เช่น  เชื้อไทฟอยด์ได้    จึงเป็นที่นิยมกันมาก  ซึ่งมีวางขายเฉพาะในฤดูฝนเท่านั้น  ประมาณเดือนกันยายนถึงตุลาคมและจะมีให้รับประทานเพียงปีละ  1  ครั้ง  พบมากในแถบจังหวัดกาญจนบุรี  นครราชสีมา  ราชบุรี  กำแพงเพชร​ และเพชรบุรี  เมื่อพื้นที่ป่าค่อยๆ  หมดไป  เห็ดโคนจึงหายากและมีราคาแพง ราคาเห็ดโคนตูมอยู่ที่กิโลกรัมละ300-500บาท​ ​ส่วนเห็ดโคนที่บานแล้วอยู่ที่กิโลกรัมละ200-350บาท
หมวดหมู่:เห็ดที่รับประทานได้
แม่แบบ:เหตุการณ์ปัจจุบัน/2550 กันยายน 16

* เครื่องบินโดยสารของสายการบินวันทูโกประสบอุบัติเหตุไถลออกจากทางวิ่งขณะร่อนลงจอด ที่สนามบินภูเก็ต เครื่องเกิดการระเบิด  มีผู้รอดชีวิตประมาณ 43 คนจากจำนวนผู้โดยสาร 123 คน ลูกเรือ 7 คน 
}
กลุ่มภาษามลายู-พอลินีเชีย

กลุ่มภาษามลายู-พอลินีเชีย เป็นกลุ่มย่อยของภาษาตระกูลออสโตรนีเซียน มีผู้พูดทั้งหมดราว 351 ล้านคน แพร่กระจายในบริเวณหมู่เกาะตั้งแต่เอเชียตะวันออกเฉียงใต้ไปจนถึงหมู่เกาะแปซิฟิก และมีจำนวนเล็กน้อยในผืนแผ่นดินของทวีปเอเชีย ภาษามาลากาซีเป็นภาษาในกลุ่มนี้ที่อยู่ห่างไกลที่สุดใช้พูดบนเกาะมาดากัสการ์ในมหาสมุทรอินเดีย
ลักษณะเฉพาะของกลุ่มภาษานี้คือมีแนวโน้มใช้การซ้ำคำทั้งหมดหรือบางส่วนเพื่อแสดงรูปพหูพจน์ การออกเสียงเป็นแบบง่าย ๆ ไม่ค่อยพบกลุ่มของพยัญชนะ เช่น str หรือ mpt ในภาษาอังกฤษ มีเสียงสระใช้น้อย ส่วนมากมีห้าเสียง

**การจัดจำแนก**
หลายทศวรรษที่ผ่านมา กลุ่มภาษามลายู-พอลินีเชียถูกแบ่งเป็นกลุ่มตะวันตกและกลุ่มกลาง–ตะวันออก การแบ่งของกลุ่มตะวันตกเป็นการแบ่งโดยใช้ลักษณะทางภูมิศาสตร์โดยไม่มีความเกี่ยวพันกับหน่วยทางภาษาศาสตร์ ในปัจจุบันกลุ่มตะวันตกนี้จึงแบ่งเป็นกลุ่มนอกและกลุ่มในที่กลายเป็นสาขาย่อยของกลุ่มภาษามลายู-พอลินีเชียศูนย์กลาง กลุ่มในเรียกว่ากลุ่มภาษาบอร์เนียว-ฟิลิปปินส์ กลุ่มนอกเรียกว่า กลุ่มภาษาซุนดา-ซูลาเวซี

**อ้างอิง**

**แหล่งข้อมูลอื่น**
 2008 Austronesian Basic Vocabulary Database analysis- History.com Encyclopedia: Malayo-Polynesian Languages
หมวดหมู่:ตระกูลภาษาออสโตรนีเซียน
เขตเจ้าพนักงานศาลเกิร์นซีย์

เกิร์นซีย์ (Guernsey) หรือ เขตเจ้าพนักงานศาลเกิร์นซีย์ (Bailiwick of Guernsey; Bailliage de Guernesey, IPA) เป็นดินแดนปกครองตนเองภายใต้อธิปไตยของสหราชอาณาจักร แต่ไม่รวมอยู่ในสหราชอาณาจักร​ เป็นเกาะหนึ่งในหมู่เกาะแชนเนลในช่องแคบอังกฤษ มีเมืองหลวงชื่อเซนต์ปีเตอร์พอร์ต
เกิร์นซีย์เป็นดินแดนที่แยกตนมาจากดัชชีนอร์ม็องดี โดยเป็นผลมาจากสนธิสัญญาเลอกูเลต์ในปีค.ศ. 1204 โดยประกอบด้วยเกาะจำนวนหนึ่งในบริเวณช่องแคบอังกฤษ แบ่งสามเขตปกครองย่อย ได้แก่ เกิร์นซีย์ อัลเดอร์นีย์ และซาร์ก ส่วนเฮิร์มนั้นอยู่ภายใต้การปกครองของเกิร์นซีย์
เขตเจ้าพนักงานศาล (bailiwick) นั้นเป็นดินแดนปกครองโดยเจ้าพนักงานศาล (bailiff) โดยตำแหน่งเจ้าพนักงานศาลแห่งเกิร์นซีย์เป็นหัวหน้าฝ่ายราชการของเขตและประธานสภาเกิร์นซีย์แต่ไม่รวมถึงสภาของอัลเดอร์นีย์ และซาร์ก นอกจากนี้ยังถือตำแหน่งเป็นหัวหน้าฝ่ายศาลแห่งเขตอีกด้วย

**อ้างอิง**
หมวดหมู่:เกาะในสหราชอาณาจักร
หมวดหมู่:เกิร์นซีย์
ผ้าคลุมล่องหน

ผ้าคลุมล่องหน (cloak of invisibility) เป็นแก่นเรื่องบันเทิงคดีและอุปกรณ์ซึ่งอยู่ระหว่างการค้นหาข้อเท็จจริงทางวิทยาศาสตร์บ้าง ในตำนานพื้นบ้าน ปรัมปราวิทยาและเทพนิยาย ผ้าคลุมล่องหนปรากฏเป็นวัตถุเวทมนตร์ที่ตัวละครเจ้าเล่ห์ใช้ หรือเป็นสิ่งของซึ่งพระเอกได้มาเพื่อบรรลุภารกิจ เป็นแก่นเรื่องทั่วไปในตำนานพื้นบ้านเวลส์และเจอร์มานิก และอาจมีร่วมกับหมวกล่องหน (cap of invisibility) ในเรื่องปรัมปรากรีกโบราณ  
หมวดหมู่:เทพนิยาย
หมวดหมู่:จินตนิมิต
หมวดหมู่:การแผ่รังสีคลื่นแม่เหล็กไฟฟ้า
เจอร์ซีย์

เจอร์ซีย์ (Jersey) เป็นหนึ่งในสามดินแดนปกครองตนเอง​ภายใต้อธิปไตยของสหราชอาณาจักร (Crown Dependency)​​ แต่ไม่ถือเป็นส่วนหนึ่งในสหราชอาณาจักร​ ตั้งอยู่ในหมู่เกาะแชเนิลบริเวณช่องแคบอังกฤษ และอยู่ใกล้เคียงกับชายฝั่งนอร์ม็องดี ประเทศฝรั่งเศส​ มีเมืองหลวงชื่อกรุงเซนต์เฮลิเยอร์ โดยเจอร์ซีย์เป็นดินแดนในหมู่เกาะแชเนิล ที่มีอาณาเขตอยู่ใกล้กับประเทศฝรั่งเศส​มากที่สุดเป็นอันดับสองรองจากเกาะออลเดอร์นีย์​ของเกิร์นซีย์​

**อ้างอิง**
หมวดหมู่:ดินแดนโพ้นทะเลของบริเตน
หมวดหมู่:เกาะในทวีปยุโรป
จ
หมวดหมู่:เจอร์ซีย์
ตราแผ่นดินของหมู่เกาะเคย์แมน

ตราแผ่นดินหมู่เกาะเคย์แมน เป็น ตราแผ่นดินประจำหมู่เกาะเคย์แมน ซึ่งอนุญาตให้ใช้ได้ในปี พ.ศ. 2501 (ค.ศ. 1958) อยู่ภายในวงกลมสีขาว มีรูปตราโล่ซึ่งแถบสีแดงด้านบนของตรามีรูปสิงโตอังกฤษโบราณอยู่ภายในแถบสีแดง มีคลื่นสี
นำเงินและขาวเรียงแถบสลับกันอยู่ด้านล่างมีความหมายถึงเป็นคลื่นทะเล และรูปดาวสีเขียวขอบเหลือง 3 ดวงทาบอยู่บนคลื่น หมายถึงหมู่เกาะของเคย์แมนมี 3 แห่ง ได้แก่ หมู่เกาะเคย์แมนใหญ่ หมู่เกาะเคย์แมนเล็ก หมู่เกาะเคย์แมนปราช เหนือตราโล่คือสับปะรด เพื่อแสดงถึงความสัมพันธ์อันดีกับประเทศจาเมกา ส่วนรูปเต่าคือ สัตว์ที่มีมากในหมู่เกาะนี้ ด้านล่างโล่มีอักษรเขียนจารึกว่า"เขาได้พบมันอยู่เหนือทะเล"

**อ้างอิง**

**ดูเพิ่ม**
 ธงชาติหมู่เกาะเคย์แมน

**แหล่งข้อมูลอื่น**
หมู่เกาะเคย์แมน
หมวดหมู่:ตราแผ่นดินประจำดินแดนอาณานิคมของสหราชอาณาจักร
หมวดหมู่:หมู่เกาะเคย์แมน
ธงชาติแองกวิลลา

ธงชาติแองกวิลลา เป็นธงแสดงสัญชาติสีน้ำเงิน กว้าง 1 ส่วน ยาว 2 ส่วน  ที่ด้านปลายธงมีภาพตราแผ่นดินของแองกวิลลา ซึ่งเป็นรูปโล่แบ่งพื้นเป็นสีขาวตอนบน สีฟ้าตอนล่าง มีรูปปลาโลมาสีส้ม 3 ตัวขดกันเป็นกงล้อ โดยปลาแต่ละตัวนั้นหันหน้าเข้าหากัน หมายถึง มิตรภาพ ปัญญา และความเข้มแข็ง  รูปตราแผ่นดินดังกล่าวนี้มาจากธงชาติของแองกวิลลาในช่วงประกาศแยกตัวเป็นเอกราชในปี พ.ศ. 2510 - 2512

**ประวัติ**
เดิมแองกวิลลาถูกปกครองในฐานะส่วนหนึ่งของเซนต์คริสโตเฟอร์-เนวิส-แองกวิลลา ซึ่งเป็นอาณานิคมโพ้นทะเลของสหราชอาณาจักรในขณะนั้น จึงใช้ธงของเขตการปกครองดังกล่าวเป็นสัญลักษณ์  ต่อมาในปี พ.ศ. 2510 แองกวิลลาได้ประกาศแยกตัวเป็นเอกราชจากสหราชอาณาจักรและก่อตั้งสาธารณรัฐแองกวิลลาขึ้น สาธารณรัฐเกิดใหม่แห่งนี้ได้ประกาศใช้ธงพื้นสีแดงมีรูปนางเงือกสองตนและข้อความ "Republic of Anguilla" เป็นสัญลักษณ์ แต่ใช้ได้เพียงไม่นาน (23 ก.ค. - 29 ก.ย. 2510) ก็มีการเปลี่ยนแบบธงใหม่เป็นธงพื้นสีขาวมีรูปปลาโลมาสามตัวขดกัน ตอนล่างของธงเป็นแถบสีฟ้า ตามอย่างภาพตราสัญลักษณ์ของอาณานิคม  ธงดังกล่าวนี้แม้ภายหลังสหราชอาณาจักรจะทำการปราบปรามจนแองกวิลลากลับมาเป็นอาณานิคมอีกครั้งในปี พ.ศ. 2512 ก็ตาม แต่ก็ยังพบว่ามีการใช้ธงนี้เป็นสัญลักษณ์ของแองกวิลลาอยู่ทั่วไปจนถึงปัจจุบัน

**ความหมาย**
ความหมายของสัญลักษณ์ของธงรูปปลาโลมาในช่วง พ.ศ. 2510 - 2512 มีดังนี้- สีขาว หมายถึงสันติภาพและความสงบ- สีฟ้า หมายถึงท้องทะเล ความศรัทธา ความเยาว์วัยและความหวัง- ปลาโลมาสีแสดทั้งสามตัว หมายถึง มิตรภาพ ปัญญา และความเข้มแข็ง
เมื่อแองกวิลลากลับมาอยู่ในความปกครองของสหราชอาณาจักรอีกครั้งแล้ว ธงชาติสหราชอาณาจักรจึงได้ใช้เป็นธงสัญลักษณ์ของแองกวิลลาอย่างเป็นทางการอีกครั้ง  และต่อมาสหราชอาณาจักรก็ได้แยกแองกวิลลาออกมาเป็นเขตการปกครองอีกเขตหนึ่งต่างหากในปี พ.ศ. 2523 แต่ธงชาติสำหรับดินแดนนั้นได้ประกาศใช้ในภายหลังเมื่อวันที่ 30 พฤษภาคม พ.ศ. 2533 ดังลักษณะที่ปรากฏในปัจจุบัน

**ดูเพิ่ม**
 ธงชาติหมู่เกาะบริติชลีเวิร์ด- ธงชาติเซนต์คริสโตเฟอร์-เนวิส-แองกวิลลา

**แหล่งข้อมูลอื่น**
 title=ธงชาติแองกวิลลา
หมวดหมู่:แองกวิลลา
หมวดหมู่:ธงประจำดินแดนที่ไม่ใช่รัฐอธิปไตย
แองกวิลลา
มักเกิล

ในชุดหนังสือ แฮร์รี่ พอตเตอร์ มักเกิล (muggle) คือ บุคคลที่ไม่มีความสามารถทางเวทมนตร์ทุกประเภทและมิได้เกิดในโลกเวทมนตร์ มักเกิลไม่มีเลือดวิเศษ คำนี้ต่างจากคำว่า "สควิบ" (squib) ซึ่งหมายถึง บุคคลที่เกิดจากบิดามารดาที่เป็นผู้วิเศษอย่างน้อยหนึ่งคนแต่ไร้ซึ่งความสามารถทางเวทมนตร์ และคำว่า "ลูกมักเกิล" (Muggle-born) หรือคำหยามหมิ่นและน่ารังเกียจว่า "เลือดสีโคลน" (mudblood) ซึ่งหมายถึง บุคคลที่มีความสามารถทางเวทมนตร์แต่มิได้เกิดจากบิดามารดาผู้วิเศษ 
นอกจากนั้นในหนังสือสัตว์มหัศจรรย์และถิ่นที่อยู่ได้บรรยายว่าโลกเวทมนตร์ในอเมริกาได้เรียกคนไร้เวทมนตร์ว่า โน-แมจ (No-maj)
หมวดหมู่:จักรวาลของแฮร์รี่ พอตเตอร์
หมวดหมู่:ตัวละครในแฮร์รี่ พอตเตอร์
สันนิบาตเสรีภาพประชาชนต่อต้านฟาสซิสต์

สันนิบาตเสรีภาพประชาชนต่อต้านฟาสซิสต์  (Anti-Fascist People’s Freedom League) เป็นกลุ่มที่ก่อตั้งโดยกลุ่มชาตินิยมในพม่า สมัยสงครามโลกครั้งที่ 2 มีนโยบายขับไล่ญี่ปุ่นและเรียกร้องเอกราชให้พม่า กลุ่มนี้ได้บริหารประเทศหลังจากพม่าได้รับเอกราช จนถึง พ.ศ. 2505 จึงถูกทหารยึดอำนาจการปกครอง

**การก่อตัว**
กลุ่มนี้ก่อตั้งขึ้นครั้งแรกเมื่อ พ.ศ. 2487 โดยคนหนุ่มที่นิยมลัทธิชาตินิยมและเรียกตนเองว่า “ทะขิ่น” ทะขิ่นที่สำคัญได้แก่ อองซาน ถิ่นทุน เท่งเป บะส่วย ชูเมา (ต่อมาเปลี่ยนชื่อเป็นเนวิน) ทะขิ่นส่วนใหญ่เคยเป็นนักศึกษาในมหาวิทยาลัยย่างกุ้ง

**ความร่วมมือกับญี่ปุ่น**
ก่อนสงครามโลกครั้งที่ 2 อองซานร่วมมือกับดร.บามอร์ตั้งกลุ่มเสรีภาพเพื่อเรียกร้องเอกราช เมื่อถูกอังกฤษกวาดล้าง อองซานหนีไปญี่ปุ่นและดำเนินการแบบใต้ดินนำทะขิ่นจำนวน 30 คนไปฝึกอาวุธในญี่ปุ่นเมื่อ พ.ศ. 2484 ทะขิ่นเหล่านี้กลับเข้าประเทศพร้อมกองทัพญี่ปุ่นใน พ.ศ. 2485 และได้จัดตั้งกองทหารร่วมกับญี่ปุ่นเพื่อขับไล่อังกฤษออกจากพม่า
จากจุดนี้ แนวคิดทางการเมืองของทะขิ่นเริ่มแตกต่างกันไป กลุ่มของอองซานสนับสนุนญี่ปุ่น ในขณะที่บางส่วนหันไปนิยมลัทธิคอมมิวนิสต์และจัดตั้งพรรคคอมมิวนิสต์พม่าขึ้น ต่อมาเมื่อฝ่ายอองซานเรื่มแน่ใจว่าญี่ปุ่นไม่ได้จริงใจในการให้เอกราชแก่พม่า อองซานจึงเป็นศูนย์กลางประสานงานระหว่างกลุ่มต่อต้านญี่ปุ่นทั้งหมดเข้าเป็นสันนิบาตเสรีภาพประชาชนต่อต้านฟาสซิสต์ โดยมีหน่วยงานหลักคือ กองทัพแห่งชาติพม่า พรรคปฏิวัติพม่า และพรรคคอมมิวนิสต์พม่า ภายหลังเมื่อทางญี่ปุ่นเริ่มไหวตัว สันนิบาตฯจึงจึงเปิดรับกลุ่มอื่น ๆ รวมทั้งชนกลุ่มน้อยต่าง ๆ เข้าร่วมอีกมาก ดังนั้น เมื่อสงครามโลกยุติลง สันนิบาตฯ จึงประกาศเป็นตัวแทนชาวพม่าทั้งหมดในการเรียกร้องเอกราช

**การเรียกร้องเอกราช**
อังกฤษไม่พอใจบทบาทของสันนิบาตฯในช่วงสงครามมากนักเพราะเคยร่วมมือกับญี่ปุ่นมาก่อน ดังนั้นเมื่อสงครามยุติลง อังกฤษจึงประกาศจะกลับมาปกครองพม่าต่อไป สันนิบาตฯจึงประกาศต่อต้านอังกฤษและจัดการชุมนุมอย่างสงบที่พระเจดีย์ชเวดากองเมื่อ พ.ศ. 2489 และไม่ให้ความร่วมมือกับตัวแทนรัฐบาลอังกฤษ อย่างไรก็ตามแนวทางการต่อสู้ของผู้นำสันนิบาตฯ ก็มีความขัดแย้งกันเอง อองซานต้องการต่อสู้ด้วยสันติวิธีแต่พรรคคอมมิวนิสต์ต้องการสู้ด้วยอาวุธ พรรคคอมมิวนิสต์จึงถูกขับออกจากสันนิบาตฯในที่สุด
การเจรจาระหว่างพม่ากับอังกฤษส่งผลให้มีการเลือกตั้งสภาร่างรัฐธรรมนูญในพม่าเมื่อ พ.ศ. 2490 และมีการลวนามในสนธิสัญญาเวียงปางหลวงกับชนกลุ่มน้อย ในระหว่างการร่างรัฐธรรมนูญ อูเซย์วางแผนยึดอำนาจโดยส่งมือปืนเข้าไปสังหารอองซานและรัฐมนตรีอื่น ๆ เมื่อ 19 กรกฎาคม พ.ศ. 2490 หลังจากนั้น อังกฤษตั้งให้อูนุเป็นประธานร่างรัฐธรรมนูญและดำเนินการร่างรัฐธรรมนูญต่อไปจนแล้วเสร็จ อังกฤษให้เอกราชแก่พม่าเมื่อ 4 มกราคม พ.ศ. 2491 สันนิบาตฯ ได้เป็นรัฐบาลบริหารประเทศต่อมา

**หลังได้รับเอกราช**
การบริหารประเทศของสันนิบาตฯเต็มไปด้วยปัญหาต่าง ๆ มากมายทั้งความขัดแย้งกับพรรคคอมมิวนิสต์ และการก่อกบฏของรัฐกะเหรี่ยงและยะไข่ ฝ่ายของผู้นำเอง มีการแตกแยกเป็นสองฝ่ายชัดเจนคือฝ่ายของนายกรัฐมนตรีอูนุ ทะขิ่นทิน และอูจอดุนฝ่ายหนึ่งกับฝ่ายสังคมนิยมของบะส่วยกับจอเย่ง ความพยายามผ่อนปรนให้ชนกลุ่มน้อยและการส่งเสริมศาสนาพุทธที่ทำให้ผู้นับถือศาสนาอื่นไม่พอใจ เป็นเหตุให้นายพลเนวินทำการปฏิวัติยึดอำนาจการปกครองเมื่อเดือนมีนาคม พ.ศ. 2505 บทบาทของสันนิบาตฯจึงยุติลง

**อ้างอิง**
 สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B. กทม. ราชบัณฑิตยสถาน. 2539
หมวดหมู่:ขบวนการทางการเมืองในประเทศพม่า
หมวดหมู่:ขบวนการต่อต้านญี่ปุ่นระหว่างสงครามโลกครั้งที่สอง
หมวดหมู่:ขบวนการทางการเมือง

ขบวนการทางการเมือง
หมวดหมู่:ขบวนการทางสังคม
หมวดหมู่:ปรัชญาการเมือง
หมวดหมู่:การเมือง
หมวดหมู่:ขบวนการ
หมวดหมู่:องค์การ
หมวดหมู่:ขบวนการทางการเมืองแบ่งตามประเทศ

หมวดหมู่:การเมืองแบ่งตามภูมิภาค
หมวดหมู่:ขบวนการทางการเมือง
หมวดหมู่:หมวดหมู่แบ่งตามประเทศ
ตราแผ่นดินของแองกวิลลา

ตราแผ่นดินของแองกวิลลา เป็นรูปโลมาสีส้ม 3 ตัว ขดกันเป็นวงกลม หมายถึงความแข็งแกร่ง การร่วมมือร่วมใจเป็นนำหนึ่งใจเดียวกัน อยู่บนพื้นท้องฟ้าสีขาวในสัญลักษณ์และพื้นธง หมายถึงความสงบและสันติภาพ ส่วนแถบสีฟ้าแทนท้องน้ำทะเล หมายถึงความเยาว์วัยและความหวัง

**อ้างอิง**

**ดูเพิ่ม**
 ธงชาติแองกวิลลา

**แหล่งข้อมูลอื่น**
อแงกวิลลา
อแงกวิลลา
หมวดหมู่:แองกวิลลา
ดาหลา

ต้นดาหลา (Etlingera elatior (Jack) R.M. Smith) เป็นพืชล้มลุกประเภทใบเลี้ยงเดี่ยวชนิดหนึ่งซึ่งมีดอกที่สวยงาม มีความนิยมปลูกเป็นไม้ตัดดอก ที่อยู่ในวงศ์ขิง (Zingiberales) ซึ่งจัดเป็นพืชที่อยู่ในวงศ์เดียวกันกับขิงและข่า ส่วนลำต้นดาหลาจะอยู่ใต้ดินที่เรียกว่าเหง้าซึ่งเป็นจุดกำเนิดของหน่ออ่อนของต้นดาหลาต่อไป
ต้นดาหลานอกจากจะนำมาเป็นไม้เพื่อชมความสวยงามของดอกแล้วยังสามารถนำดอกมาประกอบอาหารได้และก็มีคุณค่าทางสมุนไพรสูง

**สายพันธุ์**
 ดอกสีแดง ได้แก่ พันธุ์บัวแดงใหญ่ พันธุ์แดงอินโด พันธุ์ตรัง 3
*ดอกสีแดงเข้ม ได้แก่ พันธุ์ตรัง 5- ดอกสีชมพู ได้แก่ พันธุ์บานเย็น พันธุ์ตรัง 4
*ดอกสีขาว ได้แก่ พันธุ์ตรัง 1
*ดอกสีบานเย็น ได้แก่ พันธุ์ตรัง 2

**ลักษณะดาหลา**
พืชล้มลุก (ExH) สูงประมาณ 5 เมตร เป็นพืชตระกูลเดียวกับข่าและขิง มีลําต้นใต้ดินเป็นเหง้าหัว ลําต้นเหนือพื้นดินเป็น กาบ หุ้มรอบกันแน่นทรงกระบอก
ใบดาหลา เป็นใบเดี่ยว ลักษณะใบรูปขอบขนานหรือรูปหอก สีเขียวมันเข้ม ปลายใบแหลม กว้าง 20 ซม. ยาวประมาณ 50 ซม.
ดอกดาหลา ออกเป็นช่อเดี่ยวที่ปลายก้านซึ่งแทงขึ้นมาจากเหง้า ใต้ดิน ก้านช่อดอกเป็นปล้องยาวประมาณ 1.5 เมตร ดอกสีแดง อมชมพูหรือสีขาว กลีบดอกหนาเรียบเป็นมันซ้อนกันหลายชั้น โคนกลีบดอกเรียบเป็นมันสีแดง ปลายกลีบสีขาว กลีบนอกใหญ่ กลีบในเล็ก และลดขนาดลงเรื่อย ๆ จนถึงวงชั้นใน ปลายกลีบ แบะออกมีจะงอยแหลม ออกดอกตลอดปี มีมากช่วงเดือนพฤษภาคมถึงสิงหาคม
ผลดาหลา รูปกลม เส้นผ่านศูนย์กลาง 2–2.5 ซม. มีขนนุ่ม

**สารเคมี**
ใบของดาหลาสามารถแยกกรดคาเฟโออิลควินิก (caffeoylquinic acid) ได้สามชนิด รวมทั้งกรดคลอโรจีนิก (CGA) และสารฟลาโวนอยด์ 3 ชนิด ได้แก่ เควอเซติน, ไอโซเควอเซติน และคาเทชิน ปริมาณของ CGA ที่แยกได้สูงกว่าที่สกัดได้จากดอกของ Lonicera japonica (สายน้ำผึ้งญี่ปุ่น) ซึ่งใช้ในอุตสาหกรรมอย่างมีนัยสำคัญ กระบวนการสำหรับการผลิตสารสกัด CGA มาตรฐานจากใบของดาหลาได้รับการพัฒนาขึ้น (แยกได้ 40%) เมื่อเทียบกับสารสกัด CGA เชิงพาณิชย์จากดอกสายน้ำผึ้ง (25%)

**อ้างอิง**
หมวดหมู่:วงศ์ขิง
หมวดหมู่:ไม้ตัดดอก
หมวดหมู่:พืชที่รับประทานได้
อันโกรา

อันโกรา (Ancora) คือสตูดิโออัลบั้มลำดับที่สองของอิลดีโว วงดนตรีโอเปร่า ออกจำหน่ายเมื่อวันที่ 7 พฤศจิกายน พ.ศ. 2548 โดยค่ายซินโกมิวสิก อัลบั้มนี้อิลดีโวยังคงนำเสนอผลงานในแนวเพลงป๊อปผสมผสานกับแนวดนตรีโอเปร่า โดยการโปรดิวซ์ของไซมอน โคเวล โดยนำเพลงเดิมที่มีชื่อเสียงมาขับร้องใหม่เป็นส่วนมาก อาทิ เพลง "Ave Maria" และ "ออลบายมายเซลฟ์" ของเซลีน ดิออน เพลง "ฮีโร่" ของ มารายห์ แครี, "อันเชนเมโลดี" ของ เดอะไรเชียสบราเธอส์ และได้มีการประพันธ์เพลงใหม่เพื่อขับร้องในอัลบั้มนี้ อาทิ เพลง "ซีตูมีอามาส" และ "ไอบีลีฟอินยู (เชอกรัวซองตัว)" โดยขับร้องคู่กับเซลีน ดิออน
อันโกรา เป็นผลงานสตูดิโออัลบั้มต่อเนื่องจากอัลบั้ม อิลดีโว ที่ประสบความสำเร็จอย่างสูงทั่วโลก โดยขึ้นบิลบอร์ดชาร์ตอันดับ 1 ในสหรัฐอเมริกาทันทีที่ออกจำหน่าย และมียอดจำหน่ายกว่า 150,000 ชุดในเวลาเพียงหนึ่งสัปดาห์ นอกจากนี้ ภายหลังการจำหน่ายอัลบั้มดังกล่าว อิลดีโว ได้มีโอกาสแสดงหน้าพระพักตรสมเด็จพระราชินีของอังกฤษในรายการ เดอะรอยัลวาไรตีโชว์ อีกทั้งอิลดีโวยังประชาสัมพันธ์อัลบั้มดังกล่าวผ่านการแสดงในรายการโทรทัศน์หลายรายการในประเทศฝรั่งเศส สหราชอาณาจักร และสหรัฐอเมริกา
อิลดีโวได้จัดคอนเสิร์ตทัวร์ 2005 เพื่อประชาสัมพันธ์อัลบั้มดังกล่าวไปยังเมืองสำคัญๆ ทั่วโลก และได้รับเชิญเป็นแขกรับเชิญในคอนเสิร์ตทัวร์ของบาร์บรา สตรัยแซนด์ในสหรัฐอเมริกา ในปีเดียวกันนี้ อิลดีโวได้มีโอกาสขับร้องเพลง "เดอะไทม์ออฟอาวเวอร์ไลฟ์" กับโทนี แบร็กทัน ซึ่งเป็นเพลงประจำการแข่งขันฟุตบอลโลก 2006 อีกด้วย

**การผลิตและบันทึกเสียง**

**รายชื่อเพลง**

**ชาร์ต**

**อ้างอิง**
หมวดหมู่:อัลบั้มเพลงของอิลดีโว
หมวดหมู่:อัลบั้มเพลงในปี พ.ศ. 2548
เดอะคริสต์มาสคอลเลกชัน

เดอะคริสต์มาสคอลเลกชัน (The Christmas Collection) เป็นอัลบั้มเพลงแนวป๊อป, โอเปร่าอัลบั้มที่ 3 ของอิลดีโว วางแผงเมื่อวันที่ 25 ตุลาคม พ.ศ. 2548 ในสหรัฐอเมริกา อัลบั้มนี้ประกอบไปด้วยเพลงคริสต์มาส และเพลงในวันหยุด อาทิ O-holy night, White Christmas

**รายชื่อเพลง**
# "O Holy Night" 
# "White Christmas" 
# "Ave Maria" 
# "When A Child Is Born" 
# "Adeste Fideles (O Come All Ye Faithful)" 
# "Somewhere Over The Rainbow" 
# "Panis Angelicus" 
# "Rejoice" 
# "Silent Night" 
# "The Lord's Prayer"

**ชาร์ต**

**อ้างอิง**
ด
ด
เซียมเปร

เซียมเปร (Siempre; แปลว่า "เสมอ ๆ") คืออัลบั้มชุดที่ 3 ของกลุ่มศิลปินอิลดีโว อัลบั้มนี้มีแนวเพลงแบบละตินเพิ่มขึ้นมาไม่เหมือนอัลบั้มชุดก่อน ๆ
เซียมเปร บันทึกเสียงในดับลินและสวีเดน ทีมงานผู้สร้างสรรค์เพลงที่ร่วมงานก็ยังเป็นทีมเดิมคือ Steve Mac, Per Magnusson และ David Kreuger
เพลงในอัลบั้มนอกจากจะมีเพลงใหม่แล้ว ยังมีเพลงเก่าสุดคลาสสิกที่นำมาทำใหม่อย่าง ‘Nights In White Satin’, ‘Musica’ (โดยฝีมือการเรียบเรียงใหม่ของคอมโพสเซอร์ชื่อดัง John Miles), "วิธเอาท์ยู" และเพลงที่ จอช โกรแบน และ เวสท์ไลฟ์ เคยร้องไว้อย่าง ‘Por Ti Sere – You Raise Me Up’

**รายชื่อเพลง**

**ชาร์ต**
หมวดหมู่:อัลบั้มเพลงของอิลดีโว
หมวดหมู่:อัลบั้มเพลงในปี พ.ศ. 2549
หมวดหมู่:อัลบั้มเพลงแนวคลาสสิก
คณะนิติศาสตร์ มหาวิทยาลัยรังสิต

คณะนิติศาสตร์ มหาวิทยาลัยรังสิต ก่อตั้งขึ้นโดยดำริของ อาทิตย์ อุไรรัตน์ อธิการบดี ได้รับการอนุมัติจากสภามหาวิทยาลัยในปี พ.ศ. 2541 และได้รับอนุมัติจากทบวงมหาวิทยาลัย เมื่อวันที่ 1 กรกฎาคม พ.ศ. 2542
คณะนิติศาสตร์เป็นสถาบันที่มุ่งประสงค์ประสิทธิประสาทวิชาความรู้ทางกฎหมายที่มีมาตรฐาน ได้รับการยอมรับจากสังคมการศึกษา และสถาบันต่างๆ สามารถแข่งขันได้ในระดับชาติ มุ่งเน้นการผลิตบัณฑิตที่มีศักยภาพ และความเป็นเลิศทางด้านวิชาการ พร้อมที่จะเป็นบุคลากรที่ดีมีคุณภาพคู่คุณธรรม และจริยธรรมทั้งของภาครัฐและภาคเอกชนระหว่างปี พ.ศ. 2545 - 2549 คณะนิติศาสตร์เตรียมความพร้อมที่จะเป็นสถาบันชั้นนำที่มีความเป็นเลิศทางด้านวิชาการ โดยเน้นการเรียนการสอนในระดับบัณฑิตศึกษาที่วางอยู่บนพื้นฐานของการค้นคว้าวิจัยเพื่อการพัฒนา และสร้างสรรค์องค์ความรู้ทางกฎหมายที่สามารถเสนอแนวทางการแก้ปัญหา และหาทางออกให้กับชุมชน สังคม และประเทศชาติได้อย่างมีประสิทธิภาพ

**หลักสูตร**
รดับปริญญาตรี- ชื่อเต็ม (ภาษาไทย) : นิติศาสตรบัณฑิต- ชื่อเต็ม (ภาษาอังกฤษ) : Bachelor of Laws- ชื่อย่อ (ภาษาไทย) : น.บ.- ชื่อย่อ (ภาษาอังกฤษ) : LL.B.

**ศิษย์เก่าที่มีชื่อเสียง**
 กัญณภัทร ชินวงศ์ (บุญ) ปรึกษาประธานคณะกรรมาธิการกฎหมาย ความยุติธรรม และสิทธิมนุษยชน สภาผู้แทนราษฎร, อดีตผู้ประกาศข่าวช่วงกฎหมายของรายการ "ข่าวเย็นประเด็นร้อน" และเป็นนักร้องที่มีชื่อเสียงจากรายการ "I Can See Your Voice Thailand นักร้องซ่อนแอบ"

**แหล่งที่มา**
  มหาวิทยาลัยรังสิต date=2012-06-30 -  คณะนิติศาสตร์ มหาวิทยาลัยรังสิต date=2017-09-24 
รังสิต
หมวดหมู่:มหาวิทยาลัยรังสิต
รอยเตอร์ส

สำนักข่าวรอยเตอร์ส (Reuters, audio=En-Reuters.oga) คือผู้ให้บริการข้อมูลทางการเงินและรายงานข่าวต่าง ๆ ให้แก่สำนักข่าวต่าง ๆ ของโลก สำนักงานใหญ่ตั้งอยู่ที่กรุงลอนดอน ประเทศอังกฤษ โดยรอยเตอร์สได้รับรายได้ส่วนมาก (กว่าร้อยละ 90) จากการให้บริการข้อมูลทางการเงินต่าง ๆ เช่น ราคาหุ้นในตลาดต่างๆ อัตราแลกเปลี่ยน ราคาน้ำมัน รายงานการวิเคราะห์หลักทรัพย์ เป็นต้น และการให้บริการซื้อขายผ่านอินเทอร์เน็ตต่าง ๆ โดยปัจจุบันนี้รอยเตอร์สมีส่วนแบ่งการตลาดในด้านการบริการข้อมูลทางการเงินมากเป็นอันดับสอง ประมาณร้อยละ 23 รองจาก บลูมเบิร์ก (Bloomberg) ที่ควบคุมส่วนแบ่งการตลาดมากถึงร้อยละ 33 
เมื่อวันที่ 15 พฤษภาคม ค.ศ. 2007 รอยเตอร์สได้รวมกิจการกับบริษัททอมสัน คอร์ปอเรชัน (Thomson Corporation) ผู้ให้บริการข้อมูลทางการเงินรายใหญ่จากแคนาดาที่มีส่วนแบ่งตลาดร้อยละ 11 โดยบริษัทใหม่ได้ใช้ชื่อว่า ทอมสัน รอยเตอร์ส (Thomson Reuters) และจะกลายเป็นผู้ให้บริการข้อมูลทางการเงินรายใหญ่ที่สุดของโลกด้วยส่วนแบ่งการตลาดร้อยละ 34 แซงหน้าบลูมเบิร์กที่มีส่วนแบ่งการตลาดร้อยละ 33

**อ้างอิง**

**แหล่งข้อมูลอื่น**
  สำนักข่าวรอยเตอร์ส
หมวดหมู่:สำนักข่าว
หมวดหมู่:ธุรกิจการสื่อสาร
หมวดหมู่:อังกฤษ
หมวดหมู่:บริษัทที่ก่อตั้งในปี พ.ศ. 2394
หมวดหมู่:อดีตบริษัทจดทะเบียนในตลาดหลักทรัพย์ลอนดอน
หมวดหมู่:บริษัทที่ตั้งอยู่ในลอนดอน
ธงชาติหมู่เกาะบริติชเวอร์จิน

ไฟล์:Flag of the British Virgin Islands.svg|thumb|250px|right|23px ธงชาติบริติชเวอร์จิน สัดส่วนธง 1:2
ไฟล์:Civil_Ensign_of_the_British_Virgin_Islands.svg|thumb|250px|right|23px ธงเรือพลเรือน สัดส่วนธง 1:2
ธงชาติหมู่เกาะบริติชเวอร์จิน เป็นธงพื้นสีน้ำเงินรูปสี่เหลี่ยมผืนผ้า กว้าง 1 ส่วน ยาว 2 ส่วน ที่มุมธงบนด้านคันธงมีภาพธงชาติสหราชอาณาจักร ในพื้นสีน้ำเงินนั้นมีภาพตราแผ่นดินของหมู่เกาะบริติชเวอร์จิน เป็นนักบุญอูร์ซุลลา (Saint Ursula) ถือตะเกียงล้อมด้วยตะเกียงอื่นอีก 11 ดวง ในพื้นโล่สีเขียว มีข้อความภาษาละติน "VIGILATE" ในแพรแถบสีเหลืองอยู่เบื้องล่าง ธงดังกล่าวนี้เริ่มใช้อย่างเป็นทางการมาตั้งแต่วันที่ 15 พฤศจิกายน พ.ศ. 2503 และใช้สำหรับเรือของรัฐบาล หากเป็นเรือพลเรือนจะใช้ธงพื้นสีแดงลักษณะอย่างเดียวกันแทน
ส่วนธงประจำตำแหน่งผู้ว่าการหมู่เกาะแห่งนี้ใช้ธงชาติสหราชอาณาจักร ประดับด้วยภาพตราแผ่นดินที่กลางธงเป็นสัญลักษณ์เช่นเดียวกับอาณานิคมอื่น ๆ ของสหราชอาณาจักร

**ดูเพิ่ม**
 ธงในสหราชอาณาจักร- ตราแผ่นดินของหมู่เกาะบริติชเวอร์จิน

**แหล่งข้อมูลอื่น**
 title=หมู่เกาะบริติชเวอร์จิน
หมู่เกาะบริติชเวอรืจิน
หมวดหมู่:หมู่เกาะบริติชเวอร์จิน
ตราแผ่นดินของหมู่เกาะบริติชเวอร์จิน

ตราแผ่นดินของหมู่เกาะบริติชเวอร์จิน เป็นตราอาร์มประจำหมู่เกาะบริติชเวอร์จินซึ่งประกาศใช้โดยพระบรมราชานุญาตของสมเด็จพระราชินีนาถเอลิซาเบธที่ 2 แห่งสหราชอาณาจักร เมื่อวันที่ 15 พฤศจิกายน ค.ศ. 1960 (พ.ศ. 2503) มีลักษณะเป็นตราโล่อาร์มพื้นสีเขียว ภายในเป็นรูปหญิงพรหมจารีย์นุ่งผ้าสีขาวยืนถือตะเกียง 1 ดวง ล้อมรอบด้วยตะเกียงอื่นอีก 11 ดวง เบื้องล่างของโล่มีแพรแถบสีเหลืองจารึกคำขวัญเป็นภาษาละตินใจความ "VIGILATE" แปลว่า "จงตื่นตัวเสมอ"
รูปหญิงพรหมจารีย์ถือตะเกียงและและตะเกียงทั้ง 11 ดวง หมายถึงนักบุญอูร์ซุลลา (Saint Ursula) ซึ่งเป็นนักบุญหญิงในคริสต์ศาสนา ซึ่งกล่าวกันว่าได้นำหญิงพรหมจารี 11,000 คน จาริกแสวงบุญไปทั่วทวีปยุโรป กล่าวกันว่าเมื่อคริสโตเฟอร์ โคลัมบัส ได้พบหมู่เกาะแห่งนี้ในปี ค.ศ. 1493 ทำให้โคลัมบัสนึกถึงตำนานของนักบุญอูร์ซุลลาข้างต้น และกลายเป็นต้นเหตุแห่งนามหมู่เกาะนี้ในปัจจุบัน จากเรื่องราวดังกล่าว ทางการสหราชอาณาจักรจึงได้เลือกเอารูปดังกล่าวมาใช้เป็นตราแผ่นดินประจำอาณานิคม ดังที่ปรากฏอยู่ในเวลานี้

**ดูเพิ่ม**
 ธงชาติหมู่เกาะบริติชเวอร์จิน

**แหล่งข้อมูลอื่น**
 title=หมู่เกาะบริติชเวอร์จิน
บริติชเวอร์จิน
บริติชเวอร์จิน
หมวดหมู่:หมู่เกาะบริติชเวอร์จิน
หมวดหมู่:หมู่เกาะบริติชเวอร์จิน

หมวดหมู่:เครือจักรภพแห่งประชาชาติ
หมวดหมู่:ประเทศที่ใช้ภาษาอังกฤษเป็นภาษาทางการ
หมวดหมู่:ประเทศในเขตแคริบเบียน
หมวดหมู่:เลสเซอร์แอนทิลลีส
หมวดหมู่:หมู่เกาะเวอร์จิน
หมวดหมู่:เกาะในทะเลแคริบเบียน
บ